ריאן אייזלר

ריאן טננהאוס אייזלר (באנגלית: Riane Tennenhaus Eisler; נולדה ב-22 ביולי 1931) היא מדענית מערכות חברתיות, היסטוריונית, עתידנית, עורכת דין וסופרת אמריקאית. אייזלר ידועה בעיקר בזכות ספרה "הגביע והלהב", שיצא בשנת 1987.

בשנת 1987 הקימה את המרכז לחקר שותפות יחד עם בן זוגה דייוויד אליוט לואי.

== ביוגרפיה ==
=== חיים אישיים ===
אייזלר נולדה בשנת 1931 בווינה להוריה אליסה ודייוויד טננהאוס. ב-1953 נישאה לגורג אייזלר, לזוג נולדו שתי בנות (אנדריאה סוזן ולורן קלייר) ולאחר מכן נישאה לדייוויד אליוט לואי עד שנפטר מקורונה ב-24 בינואר 2022.<ref name=":0"></ref><ref></ref>

בתור ילדה, אייזלר צפתה באביה נלקח על ידי כנופיית נאצים בליל הבדולח,<ref></ref> אך לבסוף אימה הצליחה לשחרר אותו וברחו מוינה עד שהגיעו לקובה – אייזלר טוענת שמן החוויות הקשות הללו נבע בה העניין לעסוק גם בחינוך טרנספורמטיבי בהמשך בחייה.

=== קריירה ===
אייזלר בעלת תארים מאוניברסיטת קליפורניה (UCLAׁׂׂׂ) בסוציולוגיה ומשפטים,<ref></ref> שותפה - מייסדת של הקבוצה לחקר אבולוציה כללית (GERG), עמיתה של האקדמיה העולמית לאמנות ומדע והאקדמיה העולמית לעסקים, יועצת במועצה העתידית העולמית, חברת הוועדה העולמית לתודעה גלובלית ורוחנית ונשיאת המרכז לחקר שותפות<ref></ref> (אותו ייסדה יחד עם בן זוגה דייוויד אליוט לואי).

== פרויקטים ועבודות ==
אייזלר כתבה מעל 500 מאמרים שפורסמו בתחומים שונים כגון פסיכולוגיה פוליטית, מדעים התנהגותיים, זכויות האדם ועוד תחומים נוספים רבים.<ref name=":0" />

רוב עבודותיה מתמחות בשוויון מגדרי אך הן נוגעות גם בנושאים כגון חינוך, היסטוריה, פילוסופיה ועוד.

אייזלר עדיין מתראיינת למקורות תקשורת אמריקאיים ובינלאומיים, מעבירה שיעורים באינטרנט דרך המרכז למערכות שותפות ועוד ארגונים רבים אחרים.

=== הגביע והלהב ===
ספרה רב המכר של אייזלר "הגביע והלהב: ההיסטוריה שלנו, העתיד שלנו" אשר תורגם לכ-26 שפות שונות<ref></ref> מראה כי "מלחמת המינים" ואי שוויון מגדרי אינם נובעים מן כוונות ביולוגיות או אלוהיות כלשהן. הוא מראה את העבר, ההווה ומה ניתן לעשות בעתיד בכדי שיוכל להיות שוויון.

=== המרכז לחקר שותפות ===
אייזלר ייסדה את המרכז לחקר שותפות בשנת 1987, מטרת המרכז היא שימוש במחקר, חינוך, העצמה ויוזמות שונות בכדי להוביל לתנועה אל עבר מערכות שותפות בכל צדדי החברה, ותוכניות המרכז תורמות ומתרכזות בקידום זכויות אדם, שוויון מגדרי וגזעי, אי-אלימות והתפתחות ילדים.<ref></ref> לדוגמה, הברית הרוחנית למניעת אלימות אינטימית (SAIVׂ) - פרויקט של המרכז לחקר שותפות, המתמקד במניעת סוגי אלימות אינטימיות שונות כגון אלימות במשפחה, אונס, התעללות בילדים, רצח תינוקות ועוד.<ref></ref> הפרויקט הזה ׂ(SAIV) הוא אחד מבין פרויקטים רבים של המרכז.

=== פרסים והוקרה ===
ב-7 בנובמבר 2009, זכתה בפרס מנהיגות השלום בעידן הגרעיני.

ב-10 באוקטובר 2017, זכתה בפרס החלוצה הפמיניסטית.

אייזלר גם נכללה בספר "Great Peacemakers" יחד עם מהטמה גנדי, אמא תרזה, מרטין לותר קינג ואישים נוספים.<ref name=":0" />

== קישורים חיצוניים ==

* [https://rianeeisler.com/about/ אודות], באתר ריאן אייזלר
* [https://www.encyclopedia.com/arts/educational-magazines/eisler-riane-1931 אנציקלופדיה]: ריאן אייזלר
* [https://rianeeisler.com/partnership-education-nurturing-childrens-humanity-riane-eisler/ Partnership Education: Nurturing Children’s Humanity Riane Eisler], באתר Ianeeisler
* [https://www.worldfuturecouncil.org/p/riane-eisler/ Dr Riane Eisler] באתר World Future Couoncil
* [https://peoplepill.com/people/riane-eisler people pill - riane eisler] - ACTIVITIES באתר Peoplepill
* [https://centerforpartnership.org/resources/books/the-chalice-and-the-blade-our-history-our-future הגביע והלהב], באתר Center for Partnership Systems
* [https://centerforpartnership.org/about/mission-and-history/ Center For Partnership Systems: About] באתר Center for Partnership Systems
* [https://www.saiv.net/ SAIV: Home], באתר Saiv

== הערות שוליים ==